procesaur/Wiki.mk huggingface dataset:
Праисторија на Македонија

1 Праисторијата во Македонија
Черепот на младиот човек (25 - 30 годишен), кој е пронајден во пештерата "Црвени Стени" близу до селото Камени Гумна (Петролона) во Егејска Македонија, е сведоштво дека во Македонија луѓето одат исправени и размислуваат со своја глава најмалку 600.000 - 160.000 г.п.н.е. или со поегзактен метод е утврдена старост од 260.000 - 240.000 г.п.н.е.
Праисториските сведоштва од Осинчани, Говрлево, Младо Нагоричане, Ш'пел [Дупјак] Костурски, тумбите во Маџари и Чаир во Скопје, населбата од рано камено време кај Стенче - Тетовско, тумбите од Породинската група покрај реката Црна, непроценливиот натпис од Скочивирската Клисура, глинената плочка од Градешница близу до Враца (Бугарија), надгробниот споменик на херојот и поетот Димо Ријдил од 7 в.п.н.е. од Лемно во Егејско Море итн. се само дел од најстарата македонска цивилизација во која доминирал култот на Сонцето и Космосот, култот на огнот и домашното огниште, култот на Големата Мајка - богиња на земјата и симбол на плодноста.
Керамичкиот печат од "Церје" кај Говрлево близу до Скопје е пронајден во 1981 година, За постоењето на соодветна македонска воена олигархија сведочи металниот печат од Говрлево (околу 1500 г.п.н.е.).
Постоеле наколни живеалишта на Костурското, Дојранското, Охридското, Преспанското и другите македонски езера.
Светилиштата во вид на "Камени Столици" ("долмени") од Црна Лома или Илина Гора кај Осинчани - Скопско и комплексот од разновидни долмени од "Штерпа" близу до Богданци, како и најстариот неолитски обелиск од "Милисин" на подножјето на Кожуф Планина близу до Гевгелија се други споменици.
Диџеј Хитмен

Позади псевдонимот Диџеј Хитмен или сегашен Диџеј (AK47) се крие кочанчанецот Тоше Иванов.
1 Биографија
Во почетокот на 90-тите години од 20-от век, работи како музички водител на Македонската Телевизија и во скопската радио станица „Мега ФМ“.
Благодарение на успесите кои го следат во текот на целата кариера, диџеј Хитмен сега познат како диџеј АК47 постојано е на турнеја низ светот.
2 Наводи
Скопско (пиво)

:''За други значења на Скопско, погледнете Скопско.''
Скопско — пиво што го произведува Пивара Скопје, а потекнува од 1924 година. Пивото има застапеност од 64 % на пазарот во Македонија. Неговите рекламни слогани се „''Скопско, наше најдобро''“, како и: „''Скопско, и сѐ е можно''“.
1 Производство и состојки
Пивото се добива со долно алкохолно вриење на јачменовиот слад. Има екстракт од 11 % (сува материја добиена од слад) и 4,9 % алкохол. Пивото има златно-жолта боја и цврста бела пена. Карактеристичниот горчлив вкус доаѓа од хмељот, кој покрај водата, јачменот и квасецот е четвртата основна состојка на пивото. Пивото е средно газирано со природен јаглерод диоксид и не содржи конзерванси. За заштита од расипување се користи единствено пастеризација, која претставува најприроден начин на стерилизација.
Во декември 2014 година, „Пивара Скопје“ започнала со производство и на темно пиво од марката скопско.
1.1 Скопско нефилтрирано
Пивара Скопје на пазарот во 2018 година го лансирала својот најнов пивски бренд — оригиналното скопско нефилтрирано пиво. Оваа нова екстензија на скопско, создадена според вкусовите на консументите, претставува уште една инвестиција на компанијата во развојот на пивската индустрија во Македонија.
„Најновиот член на скопско семејството спаѓа во „craft“ категоријата на пива, што како термин во пивската индустрија претставува мајсторство за пиво со сопствени и уникатно развиени рецептури. Скопско нефилтрирано е направено со најдобрите природни состојки и 4,9% алкохол, по оригиналниот традиционален рецепт на скопско.
Скопско нефилтрирано има нестандардна етикета од хартија која целосно го покрива шишето, што дополнително ги збогатува неговите природни и автентични особини, меѓутоа истовремено не дозволува никаква пропустливост на светлината, со цел пивото да остане свежо што е можно подолго.
2 Галерија
3 Поврзано
* Скопско радлер
* Скопско темно
*Скопско цреша
*Скопско смут
*Скопско вајс
Веслијан

Мото: ''In lumine tuo videbimus lumen''
Отворање, 1842 г.
Тип, Приватен универзитет
Претседател, Марк Хадлстон
Годишна Такса за 2005/2006, $35,830
Максимална Годишна Финансиска Помош за Меѓународни Студенти, $27,920
Локација, Делавер,Охајо
Студенти, 1950
Финансиски ресурси, 150 мил. долари
Околина, Предградие
Површина, 200 акри (0,8 км<sup>2</sup>)
Спортски тим, ''Веслијанските боречки бискупи''
Универзитетот Веслиан во Охајо е една од првите високошколски установи во Охајо во САД, и се наоѓа на 20 милји северно од Колумбус, главниот град на американската сојузна држава Охајо.
1 Мисија
Универзитетот, користејќи ги традициите и современиот цивилизациски напредок учествува во развојот на науката, културата и стопанството, како и во решавањето на важни научни, техничко-технолошки и општествени проблеми. Основните цели на кои е поставена мисијата на универзитетот се:
# Образование и подготвување на студентите за активно и работно вклучување во современо општетство,
# Вршење на научно - истражувачка дејност на меѓународно ниво,
# Подготвување на научен кадар за сопствени потреби и за потребите на други средини и стопанството,
# Учество во цивилизациските промени и збогатување на културата на земјата, а посебно во науката, техниката, медицината и здравството.
2 Историја
Отворањето на Универзитетот Веслиан во Охајо е извршено на ноември 1842 година, а првите предавања се одржани на 1844 година. На почетокот, предавале 20 наставници и еден асистент, додека настава слушале 30 редовни студенти.
3 За Универзитетот
Денес Универзитетот Веслијан во Охајо вклучува осум високообразовни установи и 20 факултети.
4 Библиотека
Во склоп на Веслиан функционира библиотеката „Бигли“, именувана по човекот чија визија беше основање и развој на библиотеката. Главна цел на кадарот кој работи во библиотеката е да го зголеми нивото на информации, образование и да се осигура околина за проток и размена на информации и за многу други културни активности.
5 Катедри
* Правни студии
* Деловна администрација
* Јавна администрација
* Комуникациски науки
* Компјутерски науки
* Математика
* Германски јазик и книжевност
* Англиски јазик и студии
* Германски јазик и студии
* Француски јазик и студии
* Историја
* Социологија
* Географија
Хетерофобија

Хетерофобија означува аверзија кон хетеросексуалните луѓе или нивниот начин на живот или култура и однесување или постапки засновани на оваа аверзија од страна на луѓето со хомосексуална или бисексуална ориентација. Други дефиниции ја идентификуваат хетерофобијата како ‘нелогичен страв од хетеросексуалноста’.
Диџеј Бабура

Диџеј Бабура, со вистинско име ''Љупчо Петровски'' ( - , ) - македонски диџеј.
1 Животопис
Почетоците му датираат од неговиот ангажман во радиото „Мега ФМ“ (заедно со колегата диџеј Хитмен) во почетокот на 1990-тите. Подоцна, Бабура се префрлил во редовите на “Антена 5” радио, каде што останува сè до почетокот на 2000-тите. После тоа станува дел од екипата на „Сити Радио“.
Диџеј Бабура најчесто пуштал хаус музика, а настапувал и паралелно со најпознатите светски диџеј-имиња кои гостувале во Македонија.
Во 2005 година:
* ја делел бината со диџеј Тиесто на неколку концерти низ југоисточна Европа.
* излегол негов миксан компакт диск од едицијата „Витамини“ во издание на „Сити Радио“.
* го издал ремиксот на песната „Ајде Да Летаме“ на Каролина Гочева и Новоградска (1. Радио верзија, 2. Денс верзија, 3. Инструментална верзија).
Диџеј Бабура бил еден од сопствениците на гореспоменатото Сити Радио.
По кратко боледување, Диџеј Бабура починал во Скопје на 22 јануари 2016 година. Зад себе ги оставил сопругата Елена и два малолетни сина, близнаците Јаков и Јаким.
Ален Лајтман

Ален Лајтман (англиски: ''Alan Lightman'') е Американски физичар и писател на романи и есеи. Роден е во Мемфис, Тенеси во година.
1 Живот
Роден е во Мемфис, САД во 1948 година. Татко му бил сопственик во кино, а мајка му танчерка со свое мало училиште за танцување. Уште како ученик бил опседнат подеднакво и со науката и со уметноста. „Колку што се сеќавам, во детството правев проекти за ракети и пишував поезија“, вели Лајтман. „Секогаш бев растргнат помеѓу тие два света“.
Студира физика затоа што верува дека тоа е единствениот пат да се стане писател и да се навлезе во светот што постои оттаде реалноста. По дипломирањето, во 1974 година, докторира на тема од астрофизиката. Во периодот од 1976 година до 1978 година предава астрономија и физика на Харвард, а потоа, во 1989 година се префрла на МИТ каде што може да ги задоволи своите афинитети во физиката и во творечкото пишување - станува директор на Програмата за пишување и хуманитарни студии.
Во есеите објавени во The New Yorker се обидува да ја објасни врската меѓу науката, уметноста и литературата.
2 Библиографија
*''Модерен Јенки во суд во Конетикант'' (A Modern Day Yankee in a Connecticut Court, 1986)
*''Потекло'' (Origins, )
*''Време за ѕвездите'' (Time for the Stars, )
*''Добри идеи во физиката'' (Great Ideas in Physics, )
*''Ајнштајновите сништа'', (Einstein's Dreams, 1993)
*''Добриот Бенито'', (Good Benito, 1994)
*''Танц за двајца: Одбрани есеи'', (Dance for Two: Selected Essays, 1996)
*''Дијагноза'', (The Diagnosis, 2002)
*''Повторно соединување'', (Reunion, 2003)
*''Осет за мистериозното: Науката и човечкиот дух'', (A Sense of the Mysterious : Science and the Human Spirit, 2005)
Артур Шопенхауер

Артур Шопенхауер (германски: ''Arthur Schopenhauer''; во Данциг, денешен Гдањск, (Полска) - во Франкфурт на Мајна) — германски филозоф, писател и учител. Тој бил син на писателката Јохана Шопенхауер и брат на писателката Адела Шопенхауер. Шопенхауер се занимавал со етика, метафизика и естетика.
1 Животопис
Семејството Шопенхауер го напуштило родниот град во 1793 година, откако градот по втората поделба на Полска се присоединил кон Прусија. Хајнрих Флорис Шопенхауер отворил стоковна куќа во Хамбург, каде синот Артур го испратил во приватно училиште. По неколкумесечно учење на англиски јазик во Вимболдон, од 1803 до 1804 година, Артур патувал низ Холандија, Англија, Швајцарија и Австрија.
Aртур останува, не се преселува затоа што е слободен да се одлучи за следниот потег со почнатиот занает и неговото купо-продажно учење и се двоуми дали да се одлучи за друга, духовно-наклонета наука. Учењето го продолжува во јуни 1807 година после добиениот совет од Карл Лудвиг Ферновс, ученик на гимназискиот директор од градот Гота. Ама, во истата година се преселува како неговата останото семејство во Вајмар, каде во неговиот тогашен живот, најважен даскал Франц Пасов го запознава.
Младиот Шопенхауер одржува однос со Јоханес Даниел Фалк и Захариас Вернерr. Во 1809 се заљубува несреќно во триесет и две годишната Каролина Јагеман. Во 1809 година почнува да студира медицина на Универзитетот во Гетинген [германски: ''Universität Göttingen''] но брзо се откажува и почнува да студира филозофија на Универзитетот во Јена (германски: ''Universität Jena'') каде на 18 октомври 1813 година ја одбранил докторската теза со наслов: ''Преку четиримерните корени на реченицата од дофатливи причини'' (германски: ''Über die vierfache Wurzel des Satzes vom zureichenden Grunde'').
2 Значење и влијание
Во романот „Наспроти“, францускиот писател Жорис-Карл Уисманс го нарекува Шопенхауер „големниот Германец“ и за него вели: „Ах, единствено тој беше вистинскиот!“ Уисманс го споредува учењето на Шопенхауер со црковната доктрина, зашто двете поаѓаат од неправдата во светот, но неговот учење го оценува како поегзактно. Освен тоа, Уисманс истакнува дека, за разлика од црковното учење, Шопенхауер „не ви препорачува никаков универзален лек, не ве залажува со никаква лага дека ќе најде решение за излекување од неизбежните зла.“
Фридрих Ниче, пак, имал многу остар однос кон творештвото на Шопенхауер, велејќи дека тој се излажал во поглед на сè, при што го нарекува „несвесен фалсификатор на пари“ и „махер“.
Болцано

Болцано или Боцен (|Bolzano; |Bozen; ладино: ''Balsan'' или ''Bulsan''; |Bauzanum) — главен град на покраината Јужен Тирол во северниот дел на Италија. Таа е една од само пет општини со мнозинство италијанско население во Јужен Тирол.
Во Болцано се наоѓа Слободниот универзитет Боцен-Болцано, каде наставата се одржува на англиски, германски и италијански јазик. Градот е исто така дом на Високата команда на Алпини на италијанската армија.
Список на психолози

Ова е список на психолози и непсихолози (невронаучници, невролози, психијатри, филозофи, педагози...) кои дале важен придонес во развојот на психологијата како наука.
1 А
* Алфред Адлер
* Ханс Ајзенк
* Натан Акерман
* Мајкл Аргајл
* Соломон Аш
2 Б
* Алберт Бандура
* Ненси Бејли
* Ерик Берн
* Алфред Бине
* Џон Болби
* Ури Бронфенбренер
* Џером Брунер
3 В
* Анри Валон
* Дејвид Векслер
* Макс Вертхајмер
* Лав Виготски
* Доналд Виникот
* Џон Вотсон
* Роберт Вудворт
* Вилхелм Вунт
4 Г
* Едвин Гатри
* Мајкл Газанига
* Арнолд Гезел
* Норман Гешвинд
* Џој Пол Гилфорд
* Флоренс Гудинаф
5 Д
* Антонио Дамасио
6 Е
* Херман Ебингхаус
* Џон Екснер
* Алберт Елис
* Ерик Ериксон
7 Ж
* Пјер Жане
8 З
* Рене Зазо
* Блума Зејгарник
* Филип Зимбардо
9 И
* Барбел Инхелдер
10 Ј
* Карл Јунг
11 К
* Џером Каган
* Рејмонд Бернард Кател
* Џејмс МекКин Кател
* Волфганг Келер
* Мелани Клајн
* Лоренс Колберг
* Курт Кофка
* Хајнц Кохут
* Елизабет Киблер-Рос
12 Л
* Жак Лакан
* Ричард Лазарус
* Курт Левин
* Џозеф ЛеДу
* Муриел Лезак
* Алексеј Леонтјев
* Карл Лешли
* Конрад Лоренц
* Александар Лурија
13 М
* Херберт Маркузе
* Абрахам Маслов
* Волфганг Мецгер
* Вилијам МекДугал
* Стенли Милгрем
* Роло Меј
* Јакоб Морено
14 О
* Чарлс Озгуд
* Гордон Олпорт
15 П
* Алан Паивио
* Јак Панксеп
* Фриц Перлс
* Жан Пјаже
* Вилдер Пенфилд
* Роберт Пломин
* Роберт Плучик
* Мајкл Поснер
16 Р
* Вилхелм Рајх
* Вилајанур Рамачандран
* Ото Ранк
* Роберт Розентал
* Херман Роршак
* Карл Роџерс
17 С
* Мартин Селигман
* Фредерик Скинер
* Виктор Скумин
* Чарлс Спирман
* Роберт Стернберг
18 Т
* Луис Терман
* Едвард Толман
* Едвард Торндајк
* Амос Тверски
19 Ф
* Леон Фестинџер
* Густав Фехнер
* Виктор Франкл
* Ана Фројд
* Сигмунд Фројд
* Ерих Фром
20 Х
* Кларк Хал
* Гренвил Стенли Хол
* Карен Хорнај
21 Ч
* Ноам Чомски
22 Џ
* Вилијам Џејмс
* Артур Џенсен
Јануари

Јануари или коложег — првиот месец во годината според грегоријанскиот календар и еден од седумте месеци според овој календар што имаат 31 ден. Според јулијанскиот календар, месецот јануари почнува од 14 ден на грегоријанскиот календар.
1 Потекло на зборот
Јануари го добил името според грчкиот збор (Ιανουάριος) и латинскиот (Iānuārius). Наречен е според Римскиот бог Јанус, богот на сите почетоци, премини, куќни порти, Сонцето и светлината.
Името на првиот месец во годината води потекло од Римската митологија, од каде што потекнува и латински збор за порта - ''ianua''. Јануари се сметал за порта кон остатокот од годината. Сепак во текот на историјата, јануари неколкупати си го променил своето официјално име. Така, долго време, во употреба бил саксонскиот назив ''Wulf-monath'' (со значење месец на волкот), како и кованицата на Карло Велики - ''Wintarmanoth'' (зимски / студен месец). На фински, јануари се вика ''tammikuu'', што значи месец на дабот.
2 Јануари во другите словенски јазици
Старото македонско име за месецот јануари е Коложег. Кај другите словенски и балкански јазици, најчесто се сретнува под имињата: Сечко, Сијечањ, Сичен, Леден, Просинец и сл.
3 Поважни Православни празници во јануари
* 5 - Преподобен Наум Охридски Чудотворец
* 7 - Раѓањето на Исус Христос - Божиќ
* 14 - Св. Василиј Велики, Василица
* 18 - Водокрст
* 19 - Богојавление
* 20 - Св. Јован Крстител
4 Јануари како тема во уметноста и во популарната култура
* „Јануари“ — краток расказ на македонската писателка Марија Ангеловска.* „Јнауари“ — песна на македонскиот поет Живко Николовски.* „Јануари, 1919 година“ - песна на рускиот писател Борис Пастернак од 1919 година.* „Не го сакам јануари“ (српски: ''Не волим јануар'') - песна на српскиот поп-музичар Ѓорѓе Балашевиќ од 1987 година.* „Јануари“ (''January'') - песна на англиската рок-група ''Mega City Four'' од 1989 година.* „Јануари“ (англиски: ''January'') - песна на шкотската поп-рок група Пајлот (''Pilot'') од 1975 година.* „Први јануари, попладне“ (српски: ''Први јануар поподне'') - песна на српската поп-група Рани мраз од 1979 година.
Рејчел Карсон

Рејчел Луис Карсон (|Rachel Louise Carson; – ) — американски зоолог и биолог, чија книга, „Тивка пролет“, се смета за многу важна за будењето на еколошкото движење. Книгата „Тивка пролет“ несомнено имала големо влијание врз јавното мислење во САД и покренала процес на менување на политиката и регулативата за уптореба на пестициди.
1 „Тивката пролет“ и будењето на еколошката свест
Уште од средината на 40-тите, кога сè уште беше релативно непозната, Карсон стана загрижена за употребата на неодамна откриените пестициди, особено Ди-ди-ти. „Колку повеќе дознавав за употребата на пестицидите толку станував пошокирана“ – ќе напише Карсон подоцна, објаснувајќи ја својата одлука да започне со истражувањата кои ќе доведат до нејзиното најпознато дело, „Тивката пролет“. „Она што го открив е дека сето она што најмногу ми значеше како природонаучник беше загрозено и дека ништо што би можела да направам не би било поважно.“
Во книгата Карсон ја истражува темата на еколошката меѓуповрзаност: иако некој пестицид е насочен против елиминирање на еден организам, неговите ефекти се чувствуваат во целиот синџир на исхрана и она што беше наменето да отруе еден инсект завршува со труење на поголемите животни и на човекот.
Четиригодишната работа над „Тивката пролет“ започна со едно писмо од еден чувар на птичји резерват во Масачусетс кој беше уништен преку воздушно прскање со Ди-ди-ти. Тој преку писмото ја замолуваше Карсон да го употреби своето влијание врз државните власти за да се отпочне со истрага во врска со употребата на пестициди. Карсон одлучи дека би било поефикасно да го покрене прашањето преку некој популарен магазин. Сепак, издавачите беа незаинтересирани, па од проектот подоцна излезе книга.
„Тивката пролет“, објавена во 1962, предизвика многу реакции и прашањето за употребата на пестицидите стана многу-дискутирана тема. Магнатите од хемиската индустрија ја пречекаа на нож, но нејзините ставови сè повеќе беа прифаќани во јавноста. Дојдоа и научните признанија. Во 1963 Карсон беше избрана во Американската академија на уметностите и науките и доби многу други признанија и награди, вклучувајќи го Одибоновиот и Куленовиот медал на Американското географско друштво.
Веќе беше покрената и истрага во Конгресот на САД во врска со употребата на пестицидите. Карсон, која веќе беше сериозно болна од рак на дојката, сведочеше пред истражниот комитет на Сенатот. Подоцна, истрагата ќе доведе до забрана на Ди-ди-ти, но Карсон не го дочека тоа. Умре на 14 април 1964. Во 1980 посмртно го доби Претседателскиот медал на слободата, највисоко граѓанско признание во САД.
Главен град

Главен град (понекогаш се среќава и како престолнина, столнина или столица) — административен центар на една држава, покраина, округ, департман или друга единица, којшто се одликува со неколку главни одлики:
* Обично во главниот град се наоѓа владата на државата. Но тој може да се разликува од вистинското седиште на владата. На пример во Холандија главниот град е Амстердам, додека седиштето на владата е во Хаг.
* Во монархиите главниот град најчесто е таму, каде се наоѓа кралскиот двор (може да се мести од едно во друго место).
* Обично главниот град е запишан во Уставот на државата.
* Често главниот град е центар на важни дејности - администрација, образование, наука.
Во повеќето случаи главниот град е најголемиот град во земјата, но има многу исклучоци. На пример во Швајцарија главниот град е Берн, a најголемиот град е Цирих; во САД главниот град е Вашингтон, најголемиот град е Њујорк и слични други вакви случаи.
Некои држави имаат повеќе од еден главен град. На пример ЈАР има 3 главни градови – Собранието заседава в Кејптаун, владата е во Преторија, судот се наоѓа во Блумфонтејн. Најголемиот град во ЈАР е Јоханесбург.
Исто така, автономните области имаат главни градови (провинциите во Германија и Австрија, кантоните во Швајцарија, државите во САД и слично).
1 Поврзано
* Список на главни градови во светот
Невада

Невада (англиски: Nevada) е сојузна држава на САД. Невада се наоѓа во западниот, планинскиот и југозападниот дел на САД. Таа е 7 сојузна држава по територија, 35 најнаселена сојузна држава и 9 најслабо населена држава по густина на население во САД. Околу две третини од населението на Невада живее само во еден округ, Кларк, каде се наоѓа Метрополитенската област Лас Вегас-Парадајс. Главен град на Невада е Карсон Сити.
Поголемиот дел од Невада е пустина или полусува почва. Пустинскиот дел се наоѓа во Големиот Басен. Јужните предели на Големиот Басен се наоѓаат во рамките на пустината Мохаве, додека пак езерото Тахое и Сиера Невада се наоѓаат во западниот дел. Околу 86% од територијата на државата е во сопственост на федералната влада на САД, но и други граѓански и воени институции.
Официјалниот прекар на Невада е „Сребрена држава“ (Silver State), како последица на важноста на среброто во историјата и економијата на државата. Покрај тој прекар, Невада е позната и како „Држава родена во битка“ (Battle Born State), бидејќи Невада како држава била формирана за време на Американската граѓанска војна. Третиор популарен прекар за Невада е „Држава на пелинот“ (Sagebrush State), бидејќи тоа растение (Artemisia tridentata) е ендемско за западниот дел на САД и Невада.
1 Потекло на поимот
Името Невада (Nevada) потекнува од името на планината Сиера Невада (Sierra Nevada), што на шпански значи „планини прекриени со снег“.
2 Административна поделба
Невада е поделена на 17 окрузи. Карсон Сити е официјално назначен како општина, но често се смета за округ. Окрузите се од 1919 година, со една мала измена. Имено, во 1969 округот Ормсби престанал да постои и во истите граници била основана општината Карсон Сити.
+ Окрузи во Невада
округ, седиште, основан, население од 2010, % од вкупното население, површина (mi²), % од вкупната површина, густина на население (/mi²)
Карсон Сити, Карсон Сити, 1861, 55,274, 2.63 %, 146, 0.13 %, 359.29
Чрчил, Фалон, 1861, 24,877, 1.20 %, 5,023, 4.54 %, 4.77
Кларк, Лас Вегас, 1908, 1,951,269, 68.85 %, 8,091, 7.32 %, 170.04
Даглас, Минден, 1861, 46,997, 2.06 %, 738, 0.67 %, 55.91
Елко, Елко, 1869, 48,818, 2.27 %, 17,203, 15.56 %, 2.63
Есмералда, Голдфилд, 1861, 783, 0.05 %, 3,589, 3.25 %, 0.27
Јурика, Јурика, 1869, 1,987, 0.08 %, 4,180, 3.78 %, 0.39
Хамболт, Винамака, 1856/1861, 16,528, 0.81 %, 9,658, 8.74 %, 1.67
Лендер, Бетл Маунтан, 1861, 5,775, 0.29 %, 5,519, 4.99 %, 1.05
Линколн, Пиоче, 1866, 5,345, 0.21 %, 10,637, 9.62 %, 0.39
Лајон, Јерингтон, 1861, 51,980, 1.73 %, 2,016, 1.82 %, 17.11
Минерал, Ноторн, 1911, 4,772, 0.25 %, 3,813, 3.45 %, 1.33
Нај, Тонопа, 1864, 43,946, 1.63 %, 18,159, 16.43 %, 1.79
Першинг, Лавлок, 1919, 6,753, 0.33 %, 6,068, 5.49 %, 1.10
Стори, Вирџинија Сити, 1861, 4,010, 0.17 %, 264, 0.24 %, 12.88
Вашо, Рино, 1861, 421,407, 16.99 %, 6,551, 5.93 %, 51.82
Вајт Пајн, Ели, 1869, 10,030, 0.46 %, 8,897, 8.05 %, 1.03
вкупно, окрузи: 17, 2,700,551, 110,552, 18.08
3 Поврзано
* САД
* Сојузни држави во САД
* Карсон Сити
* Лас Вегас
10 век

10 век започнува на 1 јануари 901 г. и завршува на 31 декември 1000 г.
1 Настани
* Во втората половина на 10 век се создава Самоиловото Царство познатао и како Македонско словенско царство, Македонско царство или Западнобугарско царство.
2 Личности
* ...
3 Откритија
* ...
12 век

12 век започнува на 1 јануари 1101 г. и завршува на 31 декември 1200 г.
1 Настани
* Било организациски основано Кралството Куско, кое подоцна прераснало во Империја на Инките или Тавантинсују.
2 Личности
* ...
3 Откритија
* ...
Тони Китановски

Тони Китановски — македонски џез-гитарист и композитор.
1 Животопис
Тони Китановски е роден во 1964 година, во Скопје.
2 Музичка кариера
Китановски е одличен композитор и гитарист со извонредна техника и имагинација, инспириран од најголемите мајстори на гитарата во светот.
Од крајот на 1970-тите години и во дел од 1980-тите, негов музички ментор бил Драган Ѓаконовски - Шпато. Од 1986 до 1990 година го водел триото „Шпато“ со кое одржал бројни концерти. Од 1990 до 1997 година престојувал во САД, каде што студирал. Дипломирал композиција на музичкиот колеџ „Беркли“ во Бостон, а паралелно компонирал за оркестарот на Херб Помероу и за биг-бендот на Грег Хопкинс.
Во 1997 година се вратил во Македонија и во Скопје го формирал составот „Луна“, а подоцна и своето трио. Повторно соработувал со голем број реномирани светски музичари, меѓу кои се и Грег Хопкинс, Чарли Мариано и Мет Дариау. Во 1998 година, за продукцијата на „Скопскиот џез фестивал“ го објавил својот прв албум „One For Charlie“), а една година подоцна, со своето трио, го промовирал албумот во рамките на кумановскиот „Летен џез фестивал“.
На двојното цеде од фестивалот (Летен џез фестивал - Куманово, 26-29 август 1999) се нашле две композиции на Триото на Тони Китановски: „One for Charlie“ и „Lonely Woman“, меѓутоа, поради техничките недостатоци од живиот настап, на дисковите биле ставени снимките од студискиот албум. Во рамките на „Скопскиот џез фестивал“, во октомври 2000 година, Тони Китановски настапил во дует со македонскиот музички егзибиционист и вибрафонист Зоран Маџиров. Материјалот од овој настап, насловен како „Дует“, бил објавен во 2001 година, од страна на „Скопскиот џез фестивал“. Тони Китановски е основач на скопското Школо за џез и современа музика.
3 Дискографија
* One for Charlie (SJF Records, 1998)
* Дует (SJF Records, 2001)
* Play id the Work of Children (SJF Records, 200?)
4 Концертни настапи
Во 1999 година, Триото на Тони Китановски настапило на кумановскиот „Летен џез фестивал“. Една година подоцна, во октомври 2000 година, Тони Китановски настапил во дует со македонскиот музички егзибиционист и вибрафонист Зоран Маџиров во рамките на „Скопскиот џез фестивал“.
На 19 декември 2014 година, Триото на Тони Китановски настапило на презентацијата на Скопскиот џез-фестивал во Њујорк, свирејќи во џез-клубот „Студио 151“.
1118

1118 — година според општоприфатениот календар. Тоа била 1118 година од новата ера, 118. од вториот милениум, 18. од XII век и деветта од 1110-тите.
1 Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6626 и 6627 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5868 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4878 и 4879 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како ''Ab urbe condita''), годината е избројана како 1871.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г. п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г. п.н.е. На тој начин, според првото гледиште, 1118 година се протега во 3754 и 3755, додека според второто гледиште, годината трае во текот на 3814 и 3815 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1661. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 511 и 512 исламска година.
2 Настани
*
3 Родени
*
4 Починале
* 21 јануари &ndash; Папа Паскал II, папа на Римокатоличката црква
1110

1110 — година според општоприфатениот календар. Тоа била 1110 година од новата ера, 110. од вториот милениум, 10. од XII век и прва од 1110-тите.
1 Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6618 и 6619 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5860 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4870 и 4871 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како ''Ab urbe condita''), годината е избројана како 1863.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г. п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г. п.н.е. На тој начин, според првото гледиште, 1110 година се протега во 3746 и 3747, додека според второто гледиште, годината трае во текот на 3806 и 3807 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1653. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 503 и 504 исламска година.
2 Настани
* 25 јули &ndash; Хенри V, цар на Светото римско царство, се оженил со 8-годишната Матилда (ќерка на англискиот крал Хенри I). Била крунисана на церемонија во Мајнц.
3 Родени
*
4 Починале
*
1088

1088 — престапна година според општоприфатениот календар. Тоа била 1088 година од новата ера, 88. од вториот милениум, 88. од XI век и деветта од 1080-тите.
1 Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6596 и 6597 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5838 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4848 и 4849 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како ''Ab urbe condita''), годината е избројана како 1841.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г. п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г. п.н.е. На тој начин, според првото гледиште, 1088 година се протега во 3724 и 3725, додека според второто гледиште, годината трае во текот на 3784 и 3785 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1631. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 480 и 481 исламска година.
2 Настани
* 12 март &ndash; Папата Урбан II го наследил Виктор III како 159-ти папа на Католичката црква во Рим.
3 Родени
*
4 Починале
*
1087

1087 — година според општоприфатениот календар. Тоа била 1087 година од новата ера, 87. од вториот милениум, 87. од XI век и осма од 1080-тите.
1 Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6595 и 6596 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5837 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4847 и 4848 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како ''Ab urbe condita''), годината е избројана како 1840.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г. п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г. п.н.е. На тој начин, според првото гледиште, 1087 година се протега во 3723 и 3724, додека според второто гледиште, годината трае во текот на 3783 и 3784 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1630. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 479 и 480 исламска година.
2 Настани
*
3 Родени
*
4 Починале
* 9 септември &ndash; Кралот Вилијам I („Освојувачот“) починал во Руан по пад од својот коњ. Него го наследил неговиот трет син Вилијам II кој станал крал на Англија.
1090

1090 — година според општоприфатениот календар. Тоа била 1090 година од новата ера, 90. од вториот милениум, 90. од XI век и прва од 1090-тите.
1 Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6598 и 6599 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5840 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4850 и 4851 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како ''Ab urbe condita''), годината е избројана како 1843.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г. п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г. п.н.е. На тој начин, според првото гледиште, 1090 година се протега во 3726 и 3727, додека според второто гледиште, годината трае во текот на 3786 и 3787 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1633. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 482 и 483 исламска година.
2 Настани
* Хасан ибн Сабах ја основал државата Низари Исмаили откако ја презел контролата врз замокот Аламут и ја организирал воената група наречена Орден на атентатори.
3 Родени
*
4 Починале
*
1070

1070 — година според општоприфатениот календар. Тоа била 1070 година од новата ера, 70. од вториот милениум, 70. од XI век и прва од 1070-тите.
1 Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6578 и 6579 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5820 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4830 и 4831 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како ''Ab urbe condita''), годината е избројана како 1823.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г. п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г. п.н.е. На тој начин, според првото гледиште, 1070 година се протега во 3706 и 3707, додека според второто гледиште, годината трае во текот на 3766 и 3767 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1613. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 462 и 463 исламска година.
2 Настани
* Кралот Вилијам I (Освојувачот) ги задушил бунтовите на северот на кралството Англија, по инвазијата на Свејн II. Следел глад по настанатиот пустош.
3 Родени
*
4 Починале
*
1073

1073 — година според општоприфатениот календар. Тоа била 1073 година од новата ера, 73. од вториот милениум, 73. од XI век и четвртта од 1070-тите.
1 Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6581 и 6582 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5823 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4833 и 4834 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како ''Ab urbe condita''), годината е избројана како 1826.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г. п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г. п.н.е. На тој начин, според првото гледиште, 1073 година се протега во 3709 и 3710, додека според второто гледиште, годината трае во текот на 3769 и 3770 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1616. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 465 и 466 исламска година.
2 Настани
* Пролет &ndash; Царот Михаил VII Дука испратил византиска војска да се справи со нападот на Селџуците во Кападокија, поддржана со мешана сила на норманска и француска платеничка тешка коњаница под водство на Русел де Бајл.
3 Родени
*
4 Починале
*
Хелен Келер

Хелен Адамс Келер (|Helen Adams Keller, - ) беше американска активистка и писателка, која беше глува и слепа и која и покрај тоа постигна многу во својот живот.
1 Детство и образование
Хелен Келер беше родена во Таскумбија, Алабама. Кога имаше 19 месеци како резултат на треска ја изгуби способноста да гледа и слуша. Во 1887 со неа почна да работи Ен Саливен со цел да ја научи да комуницира. Тоа беше почеток на 49-годишниот период на соработка помеѓу нив. Во 1888 Хелен го посетува Перкинсовиот институт за слепи. Во 1894 Хелен и Ен се преселуваат во Њујорк за да го посетуваат Рајт-Хумансовото училиште за глуви. Во 1898 се вратија во Масачусетс и Хелен се запишува на Кембриџкото училиште за млади дами пред да добие дозвола, во 1900, да го посетува Ретклифскиот колеџ. Во 1904 таа таму дипломира, станувајќи првото глуво и слепо лице кое дипломирало.
2 Јавна активност
Веќе позната по својата голема волја, Хелен Келер стана светски познат говорник и автор. Борбата против сетилните хендикепи стана нејзина животна мисија. Во 1915 ја основа “Хелен Келер Интернационалата”, непрофитна организација за спречување на слепилото. Заедно со Ен Саливан посети 39 земји ширум светот.
Келер не беше позната само поради борбата против хендикепите. Таа беше член на Социјалистичката партија на Америка и активно учествуваше во кампањите и пишуваше во прилог на работничката класа од 1909 до 1921. Го поддржуваше кандидатот за претседател на САД на Социјалистичката партија, Јуџин Дебс, при сите негови претседателски кампањи од тој период. Исто така, во 1912 стана член на “Интернационалните работници на светот”, радикален американски синдикат.
Во 1920 беше една од основачите на Американската унија за граѓански слободи.
3 Подоцнежен живот
Голем дел од својот подоцнежен живот Келер го посвети на собирањето парични средства за Американската фондација за слепи.
Во 1960 беше објавена нејзината книга “Светлина во мојата темнина”, во која таа го брани учењето на Емануел Сведенберг. Таа исто така напиша и обемна автобиографија. Вкупно има напишано 11 книги и бројни статии.
На 14 септември 1964 претседателот Линдон Џонсон ја награди со Претседателскиот медал на слободата, највисоко граѓанско признание во САД.
Умре на 1 јуни 1968 на 87-годишна возраст.
Киберсекс

Киберсекс (од анг. ''cybersex'', „сајберсекс“) — последица од омасовувањето на семрежјето. Под киберсекс се подразбира разговор на тема поврзана со сексот (како на пример безобразни муабети, искажување на сексуални мисли и сл.) преку чат програмите. Најекстремни случаи на киберсекс се случуваат со посредство на мрежна камера и микрофон.Во денешно време постојат и посебни периферни уреди кои може да се купат и да се прикачат на сметач и со нив да се симулира полов однос, како еден вид на секс играчки.
Научна фантастика

Научната фантастика е форма на шпекулативна белетристика која главно обработува теми поврзани со влијанието на замислена или предвидена наука и технологија врз општеството и личностите како поединци. Според Артур Кларк, наспроти општото уверување, писателите на научната фантастика ретко се обидуваат да ја предвидат иднината, туку, како што во една прилика забележал Реј Бредбери, тие многу почесто настојуваат да ја спречат.
Научната фантастика е уметнички жанр во поширока смисла, и тој се врзува главно за литературни, телевизиски и филмски дела, но исто така влијае и на ликовната и музичката уметност.
Многу луѓе ја користат кратенката за научна фантастика - ''СФ'' (SF'', од англискиот израз ''Science fiction''). Исто така, се користи и кратенката ''sci-fi'' (кованица на Форест Џ. Акерман од 1954) како и ''НФ'' (во поранешните југословенски републики во кои култот кон научната фантастика бил интензивно развиван).
Границите на овој жанр не се добро дефинирани и разделувачките линии меѓу неговите поджанрови (тврдата и меката научна фантастика, сајберпанкот) се често флуидни.
Во „Тврди ставови“, Владимир Набоков полусериозно тврди дека, ако сме доследно ригорозни со нашите дефиниции, Шекспировата драма „Бура“ може да се нарече научна фантастика. Многу научнофантастични дела содржат елементи на други уметнички жанрови, како криминалистички романи, хорор романи, историски романи и, особено, фантастика.
1 Поврзано
* Мека научна фантастика
* Тврда научна фантастика
Осама бин Ладен

Осама бин Мухамед бин Авад бин Ладен (10 март 1957 - 2 мај 2011), (арап. أسامة بن محمد بن عود بن لادن) попознат како Осама бин Ладен (أسامة بن لادن), бил најпознат како водач на Ал Каеда, милитантно исламистичко движење вклучено во напади на цивили и воени објекти насекаде низ светот. Се верува дека тој ги смислил, поттикнал и активно учествувал во нападите на 11 септември 2001 во Њујорк и Вашингтон во кои загинале најмалку 2.752 лица.
Една од главните жалби на бин Ладен било присуството на американски воени бази во Саудиска Арабија, каде се наоѓаат двете најсвети места на Исламот. САД се повлече од овие бази во 2003, иако не е јасно дали овие одлуки биле планирани пред нападите на 11 септември.
Бин Ладен бил „најбараниот“ човек во светот - постои награда од 50 милиони долари за каква било информација која би овозможила тој да биде фатен. Неговото наоѓалиште долго било непознато, со најпопуларна претпоставка е дека се криел во пакистанскиот племенски регион Вазиристан, на границата со Авганистан, или, попрецизно во близината на пакистанскиот пазарен град Читрал. Шпекулациите каде тој се наоѓал не се ограничуваат на регионот Пакистан/Авганистан, а подоцна американските контраразузнавачки служби сметале дека постои можност тој да се крие во Иран. Во Пакистан, тој најверојатно добивал значајна поддршка од независното племе Вазири. Заедно со негостољубивиот планински терен и несигурноста во соработката со пакистанското контраразузнавања, САД се соочувале со повеќе тешкотии да го фатат и покрај огромниот избор на софистицирани прислушкувачки сензори поставени во регионот.
Вил член на богатата фамилија Бин Ладен. Неговото семејство јавно се одрекло од него во 1994 години, непосредно пред Саудиска Арабија да го поништи неговото државјанство и неколку години пред нападите на 11 септември 2001 година.
1 Смрт
На 1 мај 2011, претседателот на САД, Барак Обама ја известил јавноста дека бин Ладен е убиен по наредба на САД, во соработка со владата на Пакистан од „мала американска екипа“ на тајна задача во Аботабад, 150 км северно од главниот град Исламабад, потврдувајќи ја претходната изјава на властите. Идентитетот е потврден со споредување на ДНК од телото со ДНК од неговата почината сестра.